b'\n_START_ARTICLE_\nSofia Rotaru\n_START_PARAGRAPH_\nSofia Rotaru (ukraina \xd0\xa1\xd0\xbe\xd1\x84i\xd1\x8f \xd0\x9c\xd0\xb8\xd1\x85\xd0\xb0\xd0\xb9\xd0\xbbi\xd0\xb2\xd0\xbd\xd0\xb0 \xd0\x84\xd0\xb2\xd0\xb4\xd0\xbe\xd0\xba\xd0\xb8\xd0\xbc\xd0\xb5\xd0\xbd\xd0\xba\xd0\xbe-\xd0\xa0\xd0\xbe\xd1\x82\xd0\xb0\xd1\x80\xd1\x83; s\xc3\xbcndinud 7. augustil 1947) on Ukraina estraadilaulja, n\xc3\xa4itleja ja \xc3\xa4rinaine._NEWLINE_Rotaru repertuaaris on \xc3\xbcle 400 laulu vene, ukraina, rumeenia, moldaavia, bulgaaria, serbia, poola, saksa, itaalia, hispaania ja inglise keeles._NEWLINE_Rotaru on osalenud mitmes muusikafilmis. _NEWLINE_Ajalehe Postimees vene v\xc3\xa4ljaanne on teda nimetanud popikuningannaks. Ta on k\xc3\xb5ige k\xc3\xb5rgemalt makstud esineja Ukrainas._NEWLINE_Aastal 2000 valis Ukraina K\xc3\xb5rgeim Akadeemiline N\xc3\xb5ukogu Rotaru 20. sajandi parimaks Ukraina estraadilauljatariks._NEWLINE_Ta on valitud T\xc5\xa1ernovts\xc3\xb5 linna aukodanikuks. Rotaru elab Jaltas ja Kiievis. _NEWLINE_Tema vanemad tulid Ukrainasse Moldovast.'